คือโดนเเมวข่วนมาประมาณ 4-5 วัน เเล้วเเผลมันดูเหมือนจะใหญ่กว่าเดิม เเต่เเผลโดนน้ำบ่อย เเละหนูก้ไม่ค่อยดูเเลเเผลเท่าไร เเต่หนูกลัว กังวล เลยอยากไปฉีดวัดซีนป้องกัน เลยอยากถามว่าถ้าจะไปฉีดมันจะทันไหม เค้าจะให้ฉีดหรือป่าว #หนูเคยฉีดมาเเล้วประมาณ 1 ปีที่เเล้ว
สวัสดีค่ะ หากเคยฉีดวัคซีนป้องกันพิษสุนัขบ้าครบตามกำหนดมาแล้วอย่างน้อย 3 เข็มเมื่อ 1 ปีก่อน เมื่อโดนแมวข่วนในครั้งนี้ ก็เพียงแค่ฉีดกระตุ้น 2 เข็มก็เพียงพอค่ะ และถุงแม้จะผ่านมา 4-5 วันแล้ว ก็สามารถที่จะไปฉีดยาได้ทันอยู่ค่ะอย่างไรก็ตาม หากแมวตัวที่ข่วน ยังคงมีชีวิตอยู่ แสดงว่าแมวไม่ได้เป็นโรคพิษสุนัขบ้า ดังนั้น จึงไม่จำเป็นต้องไปฉีดวัคซีนกระตุ้นค่ะสำหรับบาดแผล หากให้โดนน้ำบ่อยๆ ก็จะมีโอกาสติดเชื้อแบคทีเรียได้ ซึ่งก็จะทำให้แผลเกิดการบวมแดง และอาจมีน้ำเหลืองซึม ดังนั้น แนะนำควรดูแลแผลให้ดี โดยเช็ดทำความสะอาดด้วยน้ำเกลือ และทายาฆ่าเชื้อบริเวณรอบๆ แผล เช่น โพวิโดน ไอโอดีน เป็นต้น และควรปิดบาดแผลด้วยผ้าก๊อซหรือผ้าสะอาดไว้ และหลีกเลี่ยงไม่ให้แผลโดนน้ำจนกว่าจะหายค่ะ แต่หากแผลบวมแดงมาก หรือมีหนองไหลออกมา แนะนำควรไปพบแพทย์เพื่อให้ดูแลบาดแผลให้ และทานยาปฏิชีวนะฆ่าเชื้อค่ะ